VÁLASZOK

a

**BUDAPEST KÖRNYEZETVÉDELMI PROGRAMJA 2021-2026**tárgyban a Fővárosi Önkormányzat véleményezési szakaszban érkezett észrevételeire/véleményeire

|  | ***Véleményező:*** |  | ***Érintett fejezetrész*** | ***Észrevétel:*** | ***Válaszok:*** |
| --- | --- | --- | --- | --- | --- |
| **1.** | *Budapest Főváros Kormányhivatala Földügyi Főosztály* | 1.1 |  | FPH070/340-372020. számú megkeresésében arról tájékoztatta Budapest Főváros Kormányhivatalát (a továbbiakban: *kormányhivatal*), hogy Budapest Főváros Önkormányzata elkészítette Budapest *2021-2026 időszakra vonatkozó Környezetvédelmi Programját* (a továbbiakban: *BKP 2026*) egyben kérte a kormányhivatal hatáskörébe tartozó kérdések tekintetében a szakmai vélemény megküldését.Megkeresésére a kormányhivatal *a környezet védelmének általános szabályairól szóló 1995. évi LIII. törvény* (a továbbiakban: *Ktv.*) és *a termőföld védelméről szóló 2007. évi CXXIX. törtvény* (a továbbiakban: *Tfvt.*) figyelembe vételével a termőföld védelme érvényesítésével összefüggő véleményezési eljárásban, a kormánymegbízott felhatalmazásával eljárva az alábbi véleményt adja. | **Módosítást nem igényel.**Tájékoztatást nyújt. |
| 1.2 |  | Budapest fővárosban a belterületi fekvésű (erdő nélküli) mezőgazdasági művelés alatt álló „föld” összterülete 439,29 hektár, a külterületi és a különleges külterületi (zártkerti) fekvésű (erdő nélküli) mezőgazdasági művelés alatt álló „termőföld” összterülete 6299,66 hektár. Fővárosi viszonylatban a XVII. és a XXIII. kerületekben található a legjelentősebb és legértékesebb termőterület, emellett jelentős termőterülettel rendelkeznek a XV. és a XVI. kerületek is. A fővárosi termőterületek védelme, mennyiségi csökkenésének megakadályozása mind a kerületek, mind az egész főváros érdeke. | **Módosítást nem igényel.**A tájékoztatásban szereplő adatok a Program alátámasztásául szolgáló környezeti állapotértékelésben szerepelnek. A Program a véleménnyel összhangban van. |
| 1.3 |  | Megállapítható, hogy a BKP 2026 kiemelt hangsúlyt fektet a barnamezős, hasznosítatlan vagy alulhasznosított területek rehabilitációjára, újbóli használatba vételére. Fenti célokkal egyetértve a kormányhivatal támogatja a barnamezős területek hasznosítását, amellyel a termőföldek mennyiségi védelme előtérbe kerül a fejlesztéseknél.A fővárosi termőföldek mennyiségi csökkenésének visszaszorítása érdekében a kormányhivatal nem támogatja azon fejlesztéseket, amelyek a kerület átlagosnál jobb minőségű termőföldek termelésből való kiesését eredményezik, illetve a termőföldek rovására irányuló fejlesztéseket, addig amíg a belső üres, barnamezős területek jelentős tartalékot adnak a város későbbi fejlesztéseinek elhelyezésére. A BKP 2026 figyelembe veszi az átlagosnál jobb minőségű termőterületek védelmét, hiszen célul tűzi ki a művelés alatt álló termőterületek művelésből való kivonásának” megakadályozását is. | **Módosítást nem igényel.**A Program a véleménnyel összhangban van. |
| 1.4 |  | A BKP 2026-ban megfogalmazott célok összhangban vannak a *Tfvt.* termőföld mennyiségi védelmére vonatkozó előírásaival. Mindezekre tekintettel az egyeztetésre megküldött BKP 2026-ban foglaltakkal a kormányhivatal egyet ért, ellene földvédelmi kifogás nem merült fel. | **Módosítást nem igényel.**A Program a véleménnyel összhangban van. |
| 1.5 |  | A kormányhivatal földvédelmi szempontú véleménye a *Tfvt.* földvédelmi rendelkezésein alapul. A kormányhivatal termőföld mennyiségi védelmére kiterjedő hatáskörét a *Ktv. 48/F. § (1) bekezdés c) pontja*, illetékességét *a földművelésügyi hatósági és igazgatási feladatokat ellátó szervek kijelöléséről szóló 383/2016. (XII. 2.) Korm.rendelet 3. § (3) bekezdés b) pontja, 36. § b) pontja,* valamint a *fővárosi és megyei kormányhivatalokról, valamint a járási (fővárosi kerületi) hivatalokról szóló 86/2019. (IV.23.) Korm. rendelet* *2. § (1) bekezdése* alapozza meg.A földvédelmi vélemény kiadmányozására *Budapest Főváros Kormányhivatalát vezető kormánymegbízott 3/2020. (III.03.) utasítása Budapest Főváros Kormányhivatalának kiadmányozási rendjéről szóló 218.1. pontja* alapján került sor. | **Módosítást nem igényel.**Tájékoztatást nyújt. |

|  |  |  |  |  |  |
| --- | --- | --- | --- | --- | --- |
| **2.** | *Pest Megyei Kormányhivatal**Környezetvédelmi, Természetvédelmi és Bányafelügyeleti Főosztály* | 2.1 |  | A 2020. szeptember 16. napján érkezett megkereséséhez mellékelten megküldte a Pest Megyei Kormányhivatal Környezetvédelmi, Természetvédelmi és Bányafelügyeleti Főosztályhoz (a továbbiakban: Környezetvédelmi Hatóság) Budapest Főváros Környezetvédelemi Program tervezetét (2021-2026) (a továbbiakban: Program) véleményezésre. A Program áttanulmányozása alapján a Környezetvédelmi Hatóság az alábbi véleményt adja: | **Módosítást nem igényel.**Tájékoztatást nyújt. |
| 2.2 |  | Hulladékgazdálkodási szempontból:A területfejlesztési koncepció megvalósításánál figyelembe kell venni a *hulladékról* szóló 2012. évi CLXXXV.törvényben [a továbbiakban: Ht.] foglaltakat, különös tekintettel a hulladékhierarchiára vonatkozó 7. §-t, a hulladékbirtokos kötelezettségeit tartalmazó 31. §-t és a települési önkormányzatra vonatkozó szabályokat tartalmazó 33. §-t.**A Programban foglalt célkitűzések hulladékgazdálkodási szempontból támogathatóak, az alábbi észrevételt megtétele szükséges, melyeket javaslok figyelembe venni:** * A települési hulladékkezelés közszolgáltatásban történő elvégzése során Ht. V. fejezet, illetve *a hulladékgazdálkodási közszolgáltatás végzésének feltételeiről* szóló 385/2014. (XII. 31.) Korm. rendelet előírásait kell figyelembe venni.
* A települési hulladékok szállítását hulladékgazdálkodási közszolgáltatási tevékenységre vonatkozóan, érvényes minősítési engedéllyel rendelkező szervezettel kell végeztetni a közszolgáltatás keretében.
* A költséghatékony hulladékgazdálkodási közszolgáltatással összefüggő tervek kialakítása során figyelembe kell venni a Ht.3.§ (1) g) pontjában foglaltakat.
* A területek fejlesztésével együtt járó építkezések, mélyépítési- és rendezési munkálatok során keletkező hulladékokat a Ht. előírásai szerint kell kezelni.
* A szelektíven gyűjtött hulladékok (különösen az üveghulladékok) részarányának növelése érdekében a szelektív hulladékgyűjtő rendszer megfelelő üzemeltetését, fejlesztését továbbra is szorgalmazni kell.
* A háztartásokban, illetve egyéb termelőknél keletkező veszélyes hulladékokkal kapcsolatban be kell tartani *a veszélyes hulladékkal kapcsolatos egyes tevékenységek részletes szabályairól* szóló 225/2015. (VIII. 7.)Korm. rendelet [a továbbiakban: 225/2015. (VIII. 7.)Korm. rendelet] foglalt rendelkezéseket.
* A veszélyes hulladékok lakossági hulladékba való keveredésének csökkentése érdekében célirányos gyűjtési akciók megtartását, illetve a hulladékgyűjtő udvarok fejlesztését, bővítését, esetlegesen új hulladékudvarok létesítését szorgalmazni kell.
* A biológiailag lebomló szerves anyag hulladéklerakón történő elhelyezésének csökkentését kiemelten kell kezelni. A zöldhulladék gyűjtési akciók mellett a házi komposztálás minél nagyobb arányú elterjedését is szorgalmazni, támogatni kell.
* A zöldhulladék szelektív hasznosításának tekintetében figyelembe kell venni *a biohulladék kezeléséről és a komposztálás műszaki követelményeiről* szóló 23/2003.(XII.29) KvVM rendeletben foglalt előírásokat.
* A Ht. 61. § (4) bekezdésének figyelembevételével az illegális lerakásokat fel kell számolni és a területek ellenőrzését meg kell oldani, az ütemezést ki kell dolgozni.
* Az érintett területeken keletkező veszélyes és nem veszélyes hulladékok ártalmatlanításra, hasznosításra történő átadása csak az adott hulladékokra érvényes kezelési engedéllyel rendelkező vállalkozásnak történhet. A kezelési engedély meglétéről a hulladék átadását megelőzően meg kell győződni.
* Az építkezések és a bontások során figyelembe kell venni a Ht. és annak végrehajtására kiadott rendeletekben foglalt előírásokat, az építési és bontási hulladékok kezelésének részletes szabályiról szóló hatályos jogszabályban foglalt előírásokat.
* A települési szilárd hulladékok és a veszélyes hulladékok kezelésének feltételeit a hatályos hulladékgazdálkodási jogszabályok határozzák meg.
* **Feltöltésre, illetve visszatöltésre kizárólag hulladéknak nem minősülő tiszta ásványi anyag, illetve a Ht. 9. § (1) bekezdésében foglalt hulladékstátusz megszűnésére vonatkozó feltételek teljesülését igazoló dokumentummal rendelkező, szennyeződésmentes anyag használható fel.** A mélyépítési munkálatok során esetlegesen felszínre kerülő szennyezett anyagok szakszerű kitermelésével és ártalmatlanításával mentesítendő a beépítésre kerülő ingatlan.
* A Ht. 62. § (1) bekezdése alapján a területeken hulladékgazdálkodási tevékenység kizárólag a környezetvédelmi hatóság engedélyével végezhető.
* A tervezési területen hulladékot – tekintet nélkül annak veszélyességére – elhelyezni, lerakni tilos.
* A projektek során figyelembe kell venni *a hulladékjegyzékről* szóló 72/2013. (VIII. 27.) VM rendelet, valamint a225/2015. (VIII. 7.) Korm. rendelet előírásait.
* Hulladékgazdálkodási szempontból speciális szabályozást tartalmaz *az egyes létesítmények kialakításának és üzemeltetésének részletes műszaki szabályairól* szóló 246/2014 (IX. 29.) Korm. rendelet.
* A kivitelezési munkálatok, illetve az üzemeltetés során keletkező hulladékok nyilvántartása és az adatszolgáltatás a hatályos jogszabályok előírásai szerint végzendő.
 | **Módosítást nem igényel.**A véleményben szereplő, hulladékgazdálkodással kapcsolatos jogszabályi követelményekkel és javaslatokkal a Program nem ellentétes.  |
| 2.3 |  | Táj- és természetvédelmi szempontból:**A Programot táj- és természetvédelmi szempontból a** Környezetvédelmi Hatóság **elfogadja, kifogást nem emel.** | **Módosítást nem igényel.**Kifogást nem emel. |
| 2.4 |  | Levegőtisztaság-védelmi szempontból:**A Program céljaival levegőtisztaság-védelmi szempontból a Környezetvédelmi Hatóság egyetért, az alábbi észrevételt megtétele szükséges:**A Főváros bizonyos automata mérőhelyein rendszeres éves és napi határérték-túllépés van PM10 és NO2 légszennyező komponensekből. A Program által szorgalmazott PM2,5 légszennyező anyag vizsgálata még nem olyan széleskörű, mint a PM10 légszennyező komponensé, ezért az erre alapozott megállapításokat túlságosan előremutatónak tartja a Környezetvédelmi Hatóság. A Környezetvédelmi Hatóság egyetért abban, hogy a közúti közlekedés, valamint a lakossági szilárdtüzelés a főváros levegőminőségének fő befolyásoló tényezői, de a Programban említett intézkedések a levegőminőség középtávú javítására és a levegővédelmi határértékek teljesülésére nem feltétlenül elégségesek. A Környezetvédelmi Hatóság véleménye szerint a számításokkal alátámasztott intézkedések bizonyítják megfelelően a levegőminőség eredményes javítását. A számítások elvégzéséhez feltehetően remek alapot fog nyújtani a „LIFE IP HungAIRy” projekten belül elkészülő levegőminőség elemző rendszer. A Környezetvédelmi Hatóság nagy várakozással tekint a levegőminőség elemző rendszer működésére. | **Módosítást nem igényel.**A PM2,5 légszennyező komponenst immár 9 db automata üzemelésű budapesti ponton mérik. A Programban szereplő intézkedések részletesebb kidolgozása a levegőminőség elemző rendszer nyújtott további ismeretek alapján lehetséges lesz. |
| 2.5 |  | Zaj- és rezgésvédelmi szempontból:**A Programot zaj- és rezgés elleni védelem szempontból a Környezetvédelmi Hatóság elfogadja, kifogást nem emel.** | **Módosítást nem igényel.**Kifogást nem emel. |
| 2.6 |  | Kármentesítés szempontból:**A Programot kármentesítés szempontból a Környezetvédelmi Hatóság elfogadja, kifogást nem emel. Budapest Főváros területét érintő kármentesítésekkel kapcsolatban rendszeresen tájékoztatjuk a BFFH Városigazgatóság Főosztályt, legutóbb 2020. áprilisában a PE-06/KTF/05672-2/2020. számon.**  | **Módosítást nem igényel.**Kifogást nem emel, a Program a véleményben szereplő adatok figyelembe vételével készült.  |
| 2.7 |  | **A Környezetvédelmi Hatóság azt javasolja, hogy a Főjegyző Úr a fenti kiegészítéseket tartalmazó környezetvédelmi programot dolgozzon ki. A program-tervezetet átdolgozás után a Környezetvédelmi Hatósághoz tájékoztatásul megküldeni szíveskedjen.** A Környezetvédelmi Hatóság véleményét *a környezet védelmének általános szabályairól* szóló 1995. évi LIII. törvény (a továbbiakban: Kvtv.) 48/F. §-a alapján adta meg, az ügyintézési határidőnél a Kvtv. 48/F. § (4) bekezdését vette figyelembe. | **Módosítást nem igényel.**A fenti észrevételek alapján a Program átdolgozása nem szükséges. A jóváhagyott Program nyilvános lesz. |
| **3.** | *Fővárosi Katasztrófavédelmi Igazgatóság**Igazgató-Helyettes* | 3.1 |  | A fenti hivatkozási számon megküldött Budapest 2021-2026. időszakra szóló települési környezetvédelmi program (BKP 2026) dokumentációját megvizsgáltuk, a dokumentációban foglaltakkal kapcsolatban vízügyi és vízvédelmi valamint szempontból kifogást nem emelünk, észrevételt nem teszünk. | **Módosítást nem igényel.**Kifogást nem emel. |
| 3.2 |  | Iparbiztonsági szempontból az alábbi kiegészítésekre és módosításokra teszek javaslatot:„Az érintett iparbiztonsági szakterületen nincsen önkormányzati hatáskor..” szöveget javasoljuk kiegészíteni:Az érintett iparbiztonsági szakterületen nincsen fővárosi önkormányzati hatáskor, mivel a katasztrófavédelmi törvény valamint a veszélyes anyagokkal kapcsolatos súlyos balesetek elleni védekezésről szóló kormányrendelet ezt a feladatkört a veszélyeztetett települések (kerületek) polgármestereihez rendeli.Kérem tájékoztatásom szíves tudomásulvételét. | **Módosítást igényel.**A javaslatnak megfelelően a szövegrész módosításra kerül. |
| **4.** | *Budapest Főváros Kormányhivatala Népegészségügyi Főosztály* | 4.1 |  | Budapest 2021 és 2026 közötti Környezetvédelmi Programjával (BKP 2026) kapcsolatos megkeresése ügyében Budapest Főváros Kormányhivatala Népegészségügyi Főosztálya az alábbi véleményt adja.A BKP 2026 a Fővárosi Önkormányzat középtávú környezetvédelmi céljait és feladatait határozza meg, mely helyzetértékelést is tartalmaz, illetve ismerteti az országos szintű szakpolitikai stratégiákhoz, programokhoz való kapcsolódást is. A jelenleg érvényes budapesti környezetvédelmi program 2021-ig szól, azonban az új városvezetés szemlélet és prioritás váltása, valamint klíma és környezetpolitikája szükségessé tette a korábbi tervek felülvizsgálatát.A program meghatározza a főváros jövőképét, illetve a város jelentős környezeti problémáit és feladatait (magas közlekedési eredetű zajszint, környezeti levegő aeroszol szennyezettsége (PM2,5 és PM10), üvegházhatású gázok helyi kibocsátásának mérséklése, időjárás változásához való alkalmazkodás, elhagyott hulladékok gyűjtése, kezelése, a biológiai aktivitás növelése).A BKP 2026 a 4. Nemzeti Környezetvédelmi Program stratégiai célkitűzései alapján az egészséges, biztonságos környezet biztosítását, a természeti tőke védelmét, növelését, a fenntartható erőforrás-gazdálkodás megteremtését, a környezetbarát városfejlesztést, a városirányítás megvalósítását és a környezettudatosság erősítését célozza meg és 19 beavatkozási szakterületet határoz meg. Mivel a feladatok jelentős forrásigényt kívánnak, ezért elvégezték a feladatok rangsorolását is. | **Módosítást nem igényel.**Nem tartalmaz javaslatot. |
| 4.2 | A-1 | A főváros levegőminőségét a levegő aeroszol (PM2,5 és PM10), nitrogén-dioxid és ózon tartalma határozza meg, ugyanakkor a levegőminőséget jelentősen befolyásolja a lakossági tüzelés, a gépjárművek kibocsátása, illetve a légköri és meteorológiai folyamatok is. E területet érintően kiemelten fontos feladat a szmogriadó jogszabályi környezetének felülvizsgálata, a szennyező gépjárművek fokozatos visszaszorítása, de fontos feladat a káros tüzelési módok visszaszorítása is. | **Módosítást nem igényel.**A Program a véleménnyel összhangban van. |
| 4.3 |  | A dokumentáció 17. oldalán a rendkívüli időjárási esetekkel kapcsolatos intézkedéseket ismertetik. A szöveg szerint a villámárvizek kezeléséhez krízistérkép és hatásvizsgálat készítése, továbbá az OMSZ-szal és a Kormányhivatal népegészségügyi szervével (Nemzeti Népegészségügyi Központtal) együttműködve kell a riasztási tájékoztató rendszert kialakítani. A Nemzeti Népegészségügyi Központ (NNK) nem része a kormányhivataloknak, mivel a kormányhivatalok megyei illetékességgel rendelkeznek, míg az NNK önálló, országos feladat- és határkörrel rendelkező szervezet. | **Módosítást igényel.**Az észrevétel alapján az idézet szövegrész pontosításra kerül. |
| 4.4 |  | A városi zajterhelés elsődleges forrása a közlekedés és a budapesti lakosság több mint egynegyede határérték feletti zajszinttel érintett területen él, ráadásul a közlekedés a levegőminőséget is kedvezőtlenül befolyásolja. A magas zajterhelés károsan befolyásolja az emberek közérzetét, életminőségét és egészségét. A lakossági zajpanaszok egyre nagyobb arányban jelentkeznek a légiforgalom és a szabadtéri rendezvények, szabadidős tevékenységek zajhatásai miatt. A repülőtér egyre növekvő forgalmából származó zajterhelés egyre nagyobb lakossági elégedetlenséget okoz, mivel jelentősen zavarja a pihenést és egészségkárosító hatással jár. A tervek szerint alternatív helyszíneket kell teremteni a gépek szervizelésére, a cargo forgalom és a kedvezményes árú turistaforgalom lebonyolításához. | **Módosítást nem igényel.**A Program a véleménnyel összhangban van. |
| 4.5 |  | A stratégiai zajtérkép alapján készült zajcsökkentési tervet 2019-ben készíttette el a Fővárosi Önkormányzat, mely szerint az intézkedési tervben szereplő intézkedéseket a 2023-ban esedékes felülvizsgálatig fokozatosan végre kell hajtani. A városi zajhelyzet javításában a zajszigetelt kivitelű kötöttpályás forgalom fejlesztése, felszín alá helyezése, illetve a sebességcsökkentett övezetek kijelölése eredményezhet érzékelhető javulást. | **Módosítást nem igényel.**A Program a véleménnyel összhangban van. |
| 4.6 |  | A főváros és az agglomeráció közötti közlekedés szintje jelentős, az túlmutat a főváros lehetőségein, és azt csak az agglomeráció egészére kiterjedő tervezéssel és megoldással lehet orvosolni. A korábban tervezett nagy befogadóképességű P+R parkolók létesítése, illetve a hozzájuk kapcsolódó közösségi közlekedés kiépítése évek óta beszédtéma, azonban a megvalósítás még nem történt meg. | **Módosítást nem igényel.**A Program a véleménnyel összhangban van. |
| 4.7 |  | A budapesti telephelyű, környezeti szempontból legjelentősebb üzemek száma 40 körüli, és 65-70 körüli veszélyes anyagokkal foglalkozó telephely van a városban. | **Módosítást nem igényel.**Tájékoztatást nyújt.  |
| 4.8 |  | Budapest területén továbbra is jelentős a kármentesítést igénylő területek száma, és sok potenciálisan szennyezett területen még a tényfeltárás is várat magára. A szennyezett vagy potenciálisan szennyezett területek esetében az Önkormányzat kezdeményezte, hogy az ingatlanok tulajdoni lapján ez az információ kerüljön feltüntetésre. | **Módosítást nem igényel.**Nem tartalmaz javaslatot. |
| 4.9 |  | Budapest ivóvízellátását a Duna mentén telepített parti szűrésű kutak biztosítják és átlagosan 410 – 500 000 m3 ivóvíz kerül felhasználásra naponta. A fővárosi ivóvízhálózat folyamatos és ütemezett felújítása, korszerűsítése, az azbesztcement csövek, illetve az ólom bekötővezetékek cseréje jelentős feladat, ugyanakkor a magántulajdonban lévő vízvezetékek cseréje jelentős elmaradásban van. Budapest ivóvízellátása kapcsán a víziközmű-rendszer nagymértékű amortizációjából fakad a legfőbb kockázat. | **Módosítást nem igényel.**Tájékoztatást nyújt. |
| 4.10 |  | A fővárosban naponta keletkező mintegy 410-530 ezer m3 szennyvíz közel 100%-a biológiai tisztítás után kerül a Dunába bevezetésre. A szennyvíztisztítás kapcsán a Dél-pesti szennyvíztisztító okoz jelentős környezeti konfliktust, melyből a Ráckevei-(Soroksári)-Duna ágba vezetik a tisztított szennyvizet. | **Módosítást nem igényel.**Tájékoztatást nyújt. |
| 4.11 |  | A főváros településtisztaságával kapcsolatban az elhagyott hulladékok jelentenek nagy gondot. A probléma jellemzően a külterületeken, illetve a szelektív hulladékgyűjtő szigetek környezetében jelentkezik. | **Módosítást nem igényel.**Tájékoztatást nyújt. |
| 4.12 |  | A hulladékgazdálkodás területén problémát jelent a hulladékválogató, átrakó állomás hiánya. A települési hulladékok minél nagyobb arányú újrahasznosításához és a lerakótól való eltérítés érdekében további erőfeszítések szükségesek, pl. szelektív gyűjtés arányának további növelése, szelektív hulladékok utóválogatási rendszerének megvalósítása, a biológiailag lebomló hulladékok hasznosításához biogázüzem létesítése, stb. | **Módosítást nem igényel.**A Program a véleménnyel összhangban van. |
| 4.13 |  | Az anyag foglalkozik a településtisztasággal, illetve a rovar- és rágcsálóirtással kapcsolatos jogszabályok felülvizsgálatával, a természetvédelemmel kapcsolatos problémákkal, a klímavédelemmel és az energetikával, valamint a hulladékgazdálkodással és csapadékvíz gazdálkodással is. E pontok leginkább csak az aktuális problémákat ismertetik, melyek megoldása sok esetben túlmutat az önkormányzat feladatain és lehetőségein. Az esetek nagy részében jogszabály változtatásokra lenne szükség, így az önkormányzat lehetősége leginkább a javaslatok összeállításában merül ki, a tényleges döntés nem az Ő kezében van. | **Módosítást nem igényel.**A Program a véleménnyel összhangban van. |
| 4.14 |  | A fővárosban jelenleg legalább 1 200 hektárnyi, barnamezősnek nevezett terület van, melynek korábbi funkciója felhagyott, vagy alulhasznosított, és az újbóli használatba vétele beavatkozást igényel. E területek rehabilitációja, a vélt vagy valós környezeti szennyezettségének megállapítása, illetve a területek rehabilitációja kiemelt jelentőségű. | **Módosítást nem igényel.**A Program a véleménnyel összhangban van. |
| 4.15 |  | Az összeállított dokumentáció ismerteti a 19 stratégiai beavatkozáshoz rendelt feladatokat, azok becsült költségét, valamint a tervezett költségviselőket is. Az egyes feladatokat fontosságuk alapján 3 fokozatú skálába sorolták (fontos, nagyon fontos, illetve kiemelten fontos feladat), és megadták a nyomon követéshez (monitorozáshoz) szükséges paramétereket is. | **Módosítást nem igényel.**Nem tartalmaz javaslatot. |
| 4.16 |  | Az összeállított Környezetvédelmi Programban szereplő jövőkép, illetve az ahhoz szükséges célrendszer a város környezeti állapotának javítását célozza. Környezet-egészségügyi szempontból kiemelten fontos a lakosság életminőségét meghatározó zajterhelés és légszennyezettség csökkentése, a kármentesítési eljárások mielőbbi befejezése, illetve a barnamezős területek fejlesztése. | **Módosítást nem igényel.**A Program a véleménnyel összhangban van. |